|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 3 d. |
| sprendimu Nr. T1-358 |

**KLAIPĖDOS MIESTO SAVIVALDYBĖS**

**VALDYMO PROGRAMOS (Nr. 03) APRAŠYMAS**

|  |  |
| --- | --- |
| **Biudžetiniai metai** | 2016-ieji metai |
| **Asignavimų valdytojai, kodai** | Savivaldybės administracija, 1Investicijų ir ekonomikos departamentas, 5 |
| **Programos pavadinimas** | **Savivaldybės valdymo programa** | Kodas | **03** |
| **Programos parengimo argumentai** | Programa orientuota į savivaldybės institucijų funkcionavimo užtikrinimą, administracinių paslaugų teikimą ir tobulinimą, savivaldybės veiklos viešumo užtikrinimą, reprezentacinių priemonių vykdymą.Programoje numatyti siekiai gerinti gyventojų aptarnavimą, formuoti teigiamą savivaldybės institucijų įvaizdį |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Kurti savivaldybės valdymo sistemą, patogią verslui ir gyventojams | Kodas | **01** |
| **Tikslo įgyvendinimo aprašymas:****01 uždavinys.** **Organizuoti savivaldybės veiklos bendrųjų funkcijų vykdymą.***Savivaldybės administracijos veiklos užtikrinimas*. Savivaldybės administracijoje dirbantys darbuotojai organizuoja Lietuvos Respublikos vietos savivaldos įstatyme numatytų savarankiškųjų ir valstybinių (perduotų savivaldybėms) savivaldybių funkcijų įgyvendinimą. Savivaldybės administracijos veiklos organizavimo išlaidas sudaro valstybės tarnautojų ir darbuotojų, dirbančių pagal darbo sutartį, darbo užmokesčio fondas, komandiruočių ir kvalifikacijos kėlimo, ryšių paslaugų, Savivaldybės administracijos reikmėms naudojamų pastatų ir automobilių išlaikymo ir priežiūros, kanceliarinių bei ūkinių prekių įsigijimo ir kitos išlaidos.*Savivaldybės tarybos ir Savivaldybės tarybos ir mero sekretoriato finansinio, ūkinio bei materialinio aptarnavimo užtikrinimas.* Vadovaudamasi Vietos savivaldos įstatymu Savivaldybės administracija turi užtikrinti atstovaujamosios institucijos – savivaldybės tarybos ir ją aptarnaujančio Savivaldybės tarybos ir merosekretoriato finansinį, ūkinį ir materialinį aprūpinimą. Savivaldybės tarybos išlaikymo išlaidas sudaro mero ir jo pavaduotojų darbo užmokesčio fondas, komandiruočių, automobilio išlaikymo ir priežiūros, ryšių, patalpų išlaikymo ir kitos išlaidos, išmokos savivaldybės tarybos nariams, skirtos paslaugoms, susijusioms su tarybos nario veikla, apmokėti ir pan. Savivaldybės tarybos ir merosekretoriato išlaikymo išlaidas sudaro savivaldybės tarybos sekretoriaus ir sekretoriato darbuotojų darbo užmokesčio fondas, komandiruočių, ryšių išlaidos, kanceliarinės prekės ir t. t.*Mero reprezentacinių priemonių vykdymas (Mero fondo naudojimas).* Vietos savivaldos įstatyme nustatyta, kad mero atstovavimo Lietuvoje ir užsienyje išlaidoms finansuoti sudaromas Mero fondas, kurio dydis tokio dydžio savivaldybėje, kaip Klaipėdos miesto, gali sudaryti iki dviejų Lietuvos statistikos departamento paskutinio paskelbto Lietuvos ūkio vidutinio mėnesinio darbo užmokesčio dydžių sumą.*Dalyvavimas tarptautinių ir vietinių organizacijų veikloje.* Siekdama, kad Klaipėdos miesto savivaldybės interesai būtų atstovaujami šalies ir tarptautiniu mastu, plėtoti tarptautinius ryšius, stiprinti miesto rinkodaros veiklą, bendradarbiauti su kitais Europos ir pasaulio miestais įvairiose srityse, miesto savivaldybė yra įstojusi į vietines ir tarptautines organizacijas *(Lietuvos savivaldybių asociacija, Cruise Baltic – CB, EUROCITIES, Union of the Baltic Cities – UBC, Baltic Sail, European Cities Against Drugs – ECAD, World Health Organization – WHO, Kommunnes Internasjonale Miljøorganisasjon – KIMO).* 2016 m. lėšos planuojamos Europos miestu apdovanotų miestų generalinės asamblėjos ir jaunimo komiteto susitikimui organizuoti, kuris įvyks 2016 m. gegužės mėn. Klaipėdos mieste. Planuojama, kad dviejų dienų renginyje dalyvaus apie 200 svečių.*Paskolų grąžinimas ir palūkanų mokėjimas*. Šios priemonės išlaidas sudaro paskolų grąžinimo, palūkanų už paskolas mokėjimo, komisinių mokesčių ir kitų išlaidų, susijusių su paskolų aptarnavimu, mokėjimas. Savivaldybės skolinimosi poreikis planuojamas ir finansuojamas laikantis teisės aktuose nustatytų savivaldybių skolinimosi limitų. Lėšų poreikis paskolų grąžinimo ir aptarnavimo išlaidoms suplanuotas pagal pasirašytas paskolų sutartis ir įvertinus numatomą papildomą skolinimąsi 2016–2018 metų laikotarpiu. *Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas*. Įgyvendinant šią priemonę, planuojama vykdyti įvairių statinių, inžinerinių tinklų (šilumos, vandentiekio, buitinių ir lietaus nuotekų), gatvių ir kitų miesto kelių teisinę registraciją. Klaipėdos miesto savivaldybės taryba 2007 m. spalio 31 d. sprendimu Nr. T2-356 pavedė Savivaldybės administracijos direktoriui organizuoti vandentiekio, buitinių nuotekų ir šilumos tinklų kadastrinius matavimus, teisinę registraciją ir siūlyti atitinkamų bendrovių akcininkams didinti bendrovių įstatinį kapitalą inžineriniais tinklais – turtiniais įnašais.Klaipėdos miesto savivaldybės taryba 2013 m. birželio 27 d. sprendimu Nr. T2-150 patvirtino miesto gatvių bei kelių sąrašą, kuriuo remiantis vykdomi gatvių bei kelių kadastriniai matavimai ir teisinė registracija. Kasmet planuojama vykdyti ~17 km įvairių kelių kadastrinių matavimų. Siekiant tinkamai valdyti savivaldybės turtą ir išsaugoti turto esamą būklę, bus organizuojami vieši turto nuomos konkursai, tačiau, neišnuomojus patalpų, reikia užtikrinti neišnuomoto savivaldybės turto apsaugą ir eksploatacinių išlaidų apmokėjimą. Taip pat planuojama apmokėti už pastato bendro naudojimo objektų, kuriuose yra savivaldybei priklausančios patalpos, remonto darbų atlikimą. Pagal „Švyturio“ arenos koncesijos sutartį Klaipėdos miesto savivaldybė įsipareigojo apmokėti išlaidas už aikštelės prie arenos apšvietimui sunaudotą elektros energiją (eksploatuojama 116 žibintų), taip pat kompensuoti energetinių išteklių pabrangimą. Privatizuojant savivaldybei nuosavybės teise priklausantį turtą (akcijas, negyvenamąsias patalpas) rengiami privatizavimo objektų sąrašai, įvertinami objektai, rengiamos objektų privatizavimo programos, informaciniai dokumentai, organizuojama objektų reklama, pasirašomi privatizavimo sandoriai, kontroliuojamas jų vykdymas. Patalpos, kurios nereikalingos savivaldybės funkcijoms vykdyti, yra išnuomojamos, todėl skelbiami turto nuomos konkursai arba atnaujinamos pasibaigusios nuomos sutartys. Taip pat programoje numatytos lėšos savivaldybei priklausančių statinių esamos techninės būklės įvertinimo paslaugoms įsigyti ir nenaudojamų (neeksploatuojamų) statinių ir jų inžinerinių tinklų techninei būklei palaikyti. **02 uždavinys. Diegti Savivaldybės administracijoje modernias informacines sistemas ir plėsti elektroninių paslaugų spektrą.** Įgyvendinant šį uždavinį numatoma atlikti veiklas, susijusias su informacinių technologijų tobulinimu ir naudojimu, kompiuterių ir programinės įrangos priežiūra, administravimu ir plėtra, kompiuterių tinklo valdymu ir plėtojimu. Bus užtikrinamas interneto ryšio palaikymas, eksploatacinių medžiagų įsigijimas, sugedusių spausdintuvų, biuro įrangos remontas ir priežiūra, programinės įrangos licencijų nuoma, turimos programinės įrangos atnaujinimas, priežiūra ir konsultavimas. 2013 m. iš 235 teikiamų administracinių paslaugų 64 elektroninės paslaugos buvo teikiamos 3 brandos lygiu, per 2014 metus elektroninių paslaugų skaičius išaugo 90, 2015 m. iš Vieno langelio ir e. paslaugų poskyryje gautų 12948 prašymų, buvo užsakyta 151 e. paslauga (iš jų 94 e. paslaugos teikiamos 3 lygiu, 23 – 4 lygiu). Palaipsniui planuojama perkelti visų administracinių paslaugų teikimą į elektroninę erdvę ir pasiekti 4 brandos lygį (kur tai įmanoma).*Priemonių, mažinančių administracinę naštą juridiniams ir fiziniams asmenims, taikymas.* 2016 m. numatoma sukurti Licencijų ir leidimų išdavimo, proceso valdymo ir kontrolės informacinę sistemą. Siekiant gerinti interesantų aptarnavimą, planuojama įdiegti Prekybos ir paslaugų teikimo leidimų išdavimo informacinį modulį su interaktyviu dislokaciniu žemėlapiu, leisiančiu nustatyti prekybos ir paslaugų vietų tikslias koordinates, kurios bus išdėstytos žemėlapyje ir schemose. Prekybos ir paslaugų teikėjui bus tiksliai nustatyta vieta, išnyks konfliktai, kam kuri vieta priklauso ir kur jis gali vykdyti veiklą, pareiškėjas galės pasirinkti stovėjimo vietos adresą pagal pirmumo eilę. Šia paslauga naudosis Viešosios tvarkos skyrius, kuris atitinkamai vykdys priskirtų vietų kontrolę pagal nustatytą schemą. Iš viso šiuo metu yra patvirtinta apie 700 vnt. prekybos ir paslaugų teikimo vietų. **03 uždavinys.** **Tobulinti savivaldybės administracinių paslaugų teikimą, taikant pažangius vadybos principus.** 2016 m. bus vykdomas projektas ,,Lietuvos Respublikos ir Norvegijos karalystės institucijų bendradarbiavimas perteikiant žinias ir gerąją patirtį administracinio – finansinio valdymo bei korupcijos mažinimo ir prevencijos srityje Lietuvos Respublikos valstybės ir savivaldybių institucijoms“, šio projekto tikslas – perimti Norvegijos Karalystės gerąją patirtį ir žinias savivaldos institucijų veiklos efektyvumui didinti ir korupcijos prevencijos srityse, sukurti korupcijos rodiklių identifikavimo ir matavimo metodiką, organizuoti diskusijas korupcijos prevencijai savivaldoje, sukurti korupcijos prevencijos pagalbos tinklalapį. Projekto metu planuojama apmokyti iki 30 asmenų. 2016 m. bus tęsiamas Klaipėdos miesto integruotų investicijų teritorijos vietos veiklos grupės vietos plėtros strategijos parengimas ir įgyvendinimas (projektų bendrasis finansavimas). Planuojama patvirtinti vietos plėtros strategiją, vykdyti 2 projektus – Klaipėdos miesto integruotų investicijų teritorijos vietos veiklos grupės vietos plėtros strategijos įgyvendinimas ir Klaipėdos miesto integruotų investicijų teritorijos vietos veiklos grupės vietos plėtros strategijos administravimas.**04 uždavinys. Gerinti gyventojų aptarnavimo ir darbuotojų darbo sąlygas Savivaldybės administracijoje.***Savivaldybės administracijos reikmėms naudojamų pastatų ir patalpų einamasis remontas.* 2016 m. planuojama atlikti pastato Liepų g. 11 fasado remontą, išorinių durų restauravimo ir keitimo darbus, balkonų stiklinimą, kabinetų remontą ir automobilių stovėjimo vietų įrengimą vidiniame kieme. Įgyvendinant Darnaus judumo metų paminėjimo planą planuojama įsigyti 3 elektromobilius ir įrengti įkrovos stoteles prie Klaipėdos miesto savivaldybės pastato. Taip pat suremontuoti 745 kv. m Socialinės paramos skyriaus patalpų (Vytauto g. 13 ir Laukininkų g. 19A) ir 50 kv. m Kapinių priežiūros skyriaus patalpų (Toleikių k., Klaipėdos r. sav.) |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės padalinys, atsakingas už rodiklio reikšmių pateikimą | Kriterijaus reikšmė, metai |
| 2015 (faktas) | 2016 | 2017 | 2018 |
| Teisiškai neįregistruoto turto skaičius nuo viso turto skaičiaus, proc. | Turto skyrius | 19,6 | 17,1 | 16 | 14,9 |
| Teisiškai įregistruotų gatvių skaičius nuo faktiškai esančio gatvių skaičiaus, proc. | Turto skyrius | 59 | 95 | 99 | 100 |
| Nenaudojamo veikloje nekilnojamojo turto dalis, palyginti su visu savivaldybės nekilnojamuoju turtu, proc. (skaičiuojama pagal nekilnojamojo turto objektus) | Turto skyrius | 0,66 | 0,5 | 0,35 | 0,29 |
| Savivaldybės kontroliuojamų įmonių rentabilumas (proc.) | Turto skyrius | 70 | 90 | 100 | 100 |
| Savivaldybės administracijos darbuotojų kaita, proc. | Personalo skyrius | 10 | 10 | 10 | 10 |
| Perkeltų į elektroninę erdvę paslaugų kiekis | Informavimo ir e. paslaugų skyrius | 151 | 200 | 240 | 240 |
| **Numatomas programos įgyvendinimo rezultatas:**Įgyvendinus šią programą, savivaldybės institucijoms bus sudarytos sąlygos atlikti įstatymų priskirtas funkcijas, gerinti administracinių gebėjimų ir viešųjų paslaugų teikimo kokybę |
| **Galimi programos vykdymo ir finansavimo variantai:**Klaipėdos miesto savivaldybės biudžetas, Savivaldybės privatizavimo fondas, valstybės biudžetas, Europos Sąjungos paramos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.4.1 uždavinys. Didinti viešųjų paslaugų efektyvumą.3.4.2 uždavinys. Skatinti bendruomenės dalyvavimą priimant sprendimus.3.4.3 uždavinys. Tobulinti Savivaldybės administracijos veiklos valdymą |
| **Susiję Lietuvos Respublikos ir savivaldybės teisės aktai:** Lietuvos Respublikos vietos savivaldos įstatymas, Lietuvos Respublikos valstybės tarnybos įstatymas, Lietuvos Respublikos viešųjų įstaigų įstatymas, Lietuvos Respublikos biudžetinių įstaigų įstatymas, Lietuvos Respublikos civilinis kodeksas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo pakeitimo įstatymas, Lietuvos Respublikos akcinių bendrovių įstatymas, Lietuvos Respublikos valstybės ir savivaldybių įmonių įstatymas, Lietuvos Respublikos valstybės ir savivaldybių turto privatizavimo įstatymas, Klaipėdos miesto savivaldybės 2013–2020 m. strateginis plėtros planas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_